Першая дзея заканчваецца тым, што праз некалькі дзён пасля сустрэчы з Паўлінай ў сваім доме Купала зноў бачыцца з ёй у горадзе. І зусім нечакана прапануе ёй нешта… кшталту вясельнай вандроўкі. Па выдавецкіх справах ён тыдні на два едзе ў Маскву і запрашае яе паехаць з ім – разам адпачыць на дачы Горкага ў Падмаскоўі. Гэта сцэна, пранікнутая светлым шчырым пачуццём, завяршаецца прыгожым дуэтам на верш Купалы Абнімі ты мяне, маладая…які належыць да лепшых узораў любоўнай лірыкі паэта. 